VYJADRENIA K PREDBEŽNEJ INFORMÁCII
Vyhláška Ministerstva zdravotníctva Slovenskej republiky z ... 2026, ktorou sa ustanovujú podrobnosti o vykonávaní organizovaného skríningu onkologických chorôb

	Subjekt
	Vyjadrenie

	ASMED
Asociácia medicínskej diagnostiky
	Návrh:

V súvislosti s vplyvom a dosahom vyhlášky na financovanie poskytovanej zdravotnej starostlivosti je potrebné súvisiaco záväzne vyčleniť preventívnu zdravotnú starostlivosť týkajúcu sa skríningových programov a garantovať k nej prináležiacu minimálnu sumu finančných prostriedkov pre zdravotné poisťovne s viazanosťou ich použitia na úhradu pre poskytovateľov podieľajúcich sa na skríningu.


Odôvodnenie: 

Výpočet vplyvov na verejné financie indikuje budúci nárast nákladov zahrnutých výkonov na jednotlivé skríningové programy. Z tohto dôvodu by tak súčasne s vyhláškou mali byť  jednoznačne a adresne zadefinované aj prostriedky, ktoré budú finančne kryť náklady skríningových programov a to vo vzťahu k jednotlivým typom zdravotnej starostlivosti, aby u žiadneho typu zdravotnej starostlivosti a príslušných poskytovateľov sa dané prostriedky nespotrebovali v rámci akútnej starostlivosti, ale boli jednoznačne v stanovenej výške účelovo vyhradené a viazané na skríning.  

